Jonathan Kuck

Jonathan Kuck (født 14. mars 1990 i Urbana i Illinois) er en amerikansk skøyteløper. Han vant sølvmedalje som en del av USAs lagtempolag i Vinter-OL 2010 i Vancouver.

 Idrettskarriere 
Kuck begynte som kortbaneløper,From the archives: A profile of Olympic speedskater Jonathan Kuck , Christine Cheng, Annie Liang, 7. april 2005, The Gargoyle, hentet 27. februar 2010 men byttet til 400 meter-bane i 2006.Sportler-Visitenkarte von Jonathan Kuck (USA):, Speedskatingnews, hentet 27. februar 2010

Kuck ble tatt ut til Junior-VM i 2008, med ett år igjen som junior. Sammen med Brian Hansen, Laurence Ducker og Trevor Marsicano tok han bronse i lagtempo, og han ble nummer ti sammenlagt, nest best i sin alderklasse.

Året etter fikk Kuck delta i VM-kvalifisering for seniorene, men ble nummer elleve sammenlagt, og manglet over tre tidspoeng for å komme til VM. Imidlertid ble Kuck tatt ut til et verdenscupløp i Heerenveen i slutten av sesongen, og ble nummer 7 i B-gruppa på 1500 m. Uka etter gikk han Junior-VM, og tok sølv sammenlagt, et halvt poeng bak den fem måneder yngre Koen Verweij. Han tok også sølv på 1000 m, bronse på 5000 m og bronse i lagtempo.

I 2009–10, OL-sesongen, var Kuck meget sterk under verdenscuputtaket i Milwaukee i oktober, og kvalifiserte seg for det amerikanske laget på 1000 m, 1500 m, 5000 m og 10 000 m.Ergebnis U.S. World Cup/Olympic Qualifying | Männer, 2 x 500 Meter | Männer, 5000m, 2.Tag | Männer, 1000m, 2.Tag | Männer, 1500m, 4.Tag | Männer, 10.000m, 5.Tag | Männer, 1000m, 5.Tag:, speedskatingnews.info, hentet 27. februar 2010 I verdenscupen før jul fikk han to ganger delta i A-gruppa, en gang på 5000 m og en gang på 1500 m, men rykket ned begge ganger. 

Kuck klarte ikke helt å gjenta sine prestasjoner fra verdenscuputtaket under OL-uttaksløpet i desember, tross at han satte fire personlige rekorder; han falt akkurat utenfor firemannskvota på 1500 m og tremannskvota på 5000 m. Etter at Shani Davis og Trevor Marsicano trakk seg fra 10 000 m-laget fikk Kuck likevel plass, og han ble også tatt ut til USAs lagtempolag. Kuck ble nummer åtte på 10 000 m i OL-debuten, hans klart beste seniorplassering, på tiden 13.31,78, bare ett sekund bak sin personlige rekord. 

Han deltok også på begge løp under lagtempoen, og var med på å slå ut Japan og Nederland. I finalen mot Canada kom laget etter tidlig, og selv om de var sterkere på slutten klarte de ikke å hente hele ledelsen til naboen. USA hadde bare den fjerde sterkeste tiden under lagtempoøvelsen, men tok likevel sølv ettersom de hadde vært sterkere dagen før.

Kuck kvalifiserte seg for det amerikanske VM-laget allround etter å ha blitt nummer to i kvalifiseringsløpet for Nord-Amerika, knapt slått av Marsicano. Kuck imponerte under VM; han ledet etter tre distanser etter å ha gått 1.45,36 på 1500 m, noe som var en overlegen seier og en personlig rekord. Han satte også personlig rekord på 10 000 m med 15 sekunder, og holdt dermed unna for Håvard Bøkko i sammendraget med 0,7 poeng.

 Personlige rekorder 
DistanseTidDatoÅrSted 500 m  36,50 23. januar2010Calgary 1000 m  1.10,15 30. desember2009Salt Lake City 1500 m  1.45,36 20. mars2010Heerenveen 3000 m  3.46,41 19. september2009Milwaukee  5000 m  6.22,79 26. desember2009Salt Lake City 10 000 m  13.15,62  21. mars2010Heerenveen

 Meritter 
 Sesong VM allround VM ekd. OL Verdenscup Dist.  Plass  Dist  Plass  Dist.  Tot.  Best 2008–09       1500m  44  7 B 2009–10  Sølv    10 000 m  8  1500 m  30  20 Lagtempo  sølv  5 & 10 km  34  18

 Referanser 

 Eksterne lenker 

 Profil hos TeamUSA.org

 Kuck hos Skateresults
Bilder
 Bilder av Jonathan Kuck på SpeedSkatingPhotos.info/DesgPhoto.com

Kategori:Skøyteløpere fra USA
Kategori:Olympiske sølvmedaljevinnere for USA
Kategori:Verdensmestere i hurtigløp på skøyter – Enkeltdistanse
Kategori:Medaljevinnere under Vinter-OL 2010
Kategori:Deltakere for USA under Vinter-OL 2010
Kategori:Skøyteløpere under Vinter-OL 2010
Kategori:Deltakere for USA under Vinter-OL 2014
Kategori:Skøyteløpere under Vinter-OL 2014
Kategori:Deltakere for USA i enkeltdistanse-VM på skøyter
Kategori:Personer fra Urbana i Illinois
Kategori:Artikler i skøytesportprosjektet
Kategori:Olympiske sølvmedaljevinnere i hurtigløp på skøyter
Kategori:Fødsler i 1990